**Real-time switch til Profinet med høj beskyttelse**

Real-time switchene FL Switch IRT fra Phoenix Contacts Factory Line program fås nu med IP65/67 beskyttelse. Disse switche letter lokal opsætning af Profinet fiberoptiske netværk i fielden. Forbindelse til Ethernet porte og strømforsyning sker via brugervenlige push-pull stik med nedadvendte kabeludgange, der giver hurtigere installation.

Switchene er optimeret til Profinet applikationer gennem anvendelse af Ertec teknologi. Cut-through kobling giver kortere forsinkelse ved forsendelse af datapakker. Switchene har en indbygget Profinet I/O enhed, som giver fuld konfiguration og overvågning via Profinet controlleren. Enhederne er udstyret med tre polymerfiber porte, som danner grundlag for støjfri, diagnose-egnede fiberoptiske systemer.

For yderligere information kontakt Product Manager Per Andersen, pandersen@phoenixcontact.dk.